वॉशिंग्टन मेट्रो

वॉशिंग्टन मेट्रो ही भुयारी रेल्वे वॉशिंग्टन, डी.सी. शहर आणि उपनगरांना जोडणारी रेल्वेसेवा आहे. याला मेट्रो किंवा मेट्रोरेल नावांनीही ओळखले जाते. वॉशिंग्टन मेट्रो अमेरिकेतील दुसऱ्या क्रमांकाची (न्यू यॉर्कनंतर) सर्वाधिक वर्दळीची भुयारी रेल्वेसेवा आहे. २००८ साली यातून २१ कोटी ५३ लाख प्रवाशांनी याचा वापर केला. ही सेवा वापरण्याचे मूल्य अंतर, वेळ तसेच तिकिटाच्या प्रकारावरून ठरते. मेट्रो वॉशिंग्टन, डी.सी. आणि मेरीलँड व व्हर्जिनिया राज्यांना आपली सेवा पुरवते. मेरीलँडमध्ये मेट्रो माँटगोमरी आणि प्रिन्स जॉर्जेस जिल्ह्यांमध्ये सेवा देते; तर व्हर्जिनियामध्ये ती अर्लिंग्टन, फेरफॅक्स आणि लाउडन काउंट्या आणि अलेक्झांड्रिया या स्वतंत्र शहराला सेवा पुरवते. १९ मे २०२३ रोजी पोटोमॅक यार्ड येथे नवीन स्टेशन उघडणे, हा या प्रणालीचा सर्वात अलीकडील विस्तार आहे. डी.सी. महानगर क्षेत्राच्या दाट लोकवस्तीच्या भागात ही प्रणाली मुख्यत्वे जमिनीखालून धावते, तर उपनगरीय भागातील बहुतेक मार्ग पृष्ठभागावर किंवा पुलांवरून धावते. व्हीटन स्थानकातील ७० मीटर (२३० फूट) लांबीचा सरकता जिना पश्चिम गोलार्धातील सर्वाधिक लांबीचा आहे. २०२५ मध्ये एकूण १८,८५,४९,७०० प्रवाशांनी या प्रणालीवर प्रवास केला होती. ही संख्या प्रत्येक कामाच्या दिवशी सुमारे ४,३९,२०० इतकी होती. प्रवासी संख्येनुसार अमेरिकेतील जलद प्रवासी प्रणालीपैकी मेट्रो न्यू यॉर्क सिटी सबवेनंतर ही दुसरी सर्वात व्यस्त आणि उत्तर अमेरिकेतील पाचवी सर्वात व्यस्त रेल्वे आहे. जून २००८ मध्ये मेट्रोतून सर्वाधिक १,९७,२९,६४१ फेऱ्या (प्रत्येक कामाच्या दिवशी सरासरी ७,९८,४५६) झाल्या. वाहतूक १९७६ मध्ये मेट्रोची पहिली मार्गिका सुरू झाली. २०२६मध्ये मेट्रोमध्ये सहा मार्गिका, ९८ स्थानके असून एकूण लांबी २०८ किमी (१२९ मैल) आहे. हे रेल्वे मार्ग जवळच्या उपनगरांमधून मध्यवर्ती वॉशिंग्टनमध्ये केंद्रित होतात. मेट्रोच्या मार्गिकांवरील गाड्या इतर मार्गिकांच्या रुळांचा वापर करतात. /मेट्रो जाळ्याचा आराखडा लान्स वायमन आणि बिल कॅनन यांनी न्यू यॉर्कमधील आपल्या वायमन आणि कॅनन या कंपनीद्वारे तयार केला होता. मेट्रोचे सुमारे ८० किमी (५० मैल) मार्ग आणि ९८ पैकी ४७ स्थानके जमिनीखाली आहेत. शहराच्या मध्यवर्ती भागांत आणि दाट लोकवस्तीच्या उपनगरांमध्ये रेल्वे जमिनीखालून धावते. एकूण मार्गांपैकी सुमारे ७४ किमी (४६ मैल) मार्ग पृष्ठभागावर आहेत आणि १४ किमी (९ मैल) मार्ग पुलांवरून आहेत. ही प्रणाली १,४२९ मिमी (४ फूट ८.२५ इंच) ट्रॅक गेजवर चालते, जो मानक गेज रेल्वेच्या मर्यादेत येतो. पूर्वी केवळ मेट्रो आणि इतर सार्वजनिक वाहतुकीचा वापर करून ९७ स्टेशन्स पार करण्यासाठी लागणारा विक्रमी वेळ ८ तास ५४ मिनिटे होता. हा विक्रम ट्रॅव्हल अनुदिनक लुकास वॉल याने १६ नोव्हेंबर २०२२ रोजी प्रस्थापित केला होता. त्यानंतर २३ जानेवारी २०२३ रोजी क्लेर अुआयो या विद्यार्थिनीने ८ तास ३६ मिनिटांत हा टप्पा पूर्ण करून विक्रम मोडला. हे दोन्ही विक्रम मे २०२३ मध्ये पोटोमॅक यार्ड स्थानक उघडण्यापूर्वीचे होते. पोटोमॅक यार्ड स्टेशन उघडल्यानंतरही प्रवाशांनी हे आव्हान सुरूच ठेवले आणि सध्याचा विक्रम ७ तास ३८ मिनिटे आहे, जो २८ मार्च २०२५ रोजी नोंदवला गेला. महसूल मिळवण्यासाठी मेट्रोने स्थानकांमध्ये किरकोळ विक्री व्यवसायांना परवानगी देण्यास सुरुवात केली आहे. यामध्ये डीव्हीडी-भाड्याने देणारी मशीन्स आणि ओल्ड टाऊन ट्रॉली टूर्ससाठीच्या तिकीट खिडक्यांचा समावेश आहे. संदर्भ आणि नोंदी